— Калі толькі ў сацыяльных сетках. Іншая справа — у выяўленні саміх фактаў карупцыі. Не падумайце, што я нейкі там праўладны, але ў нас цяпер няма карупцыі. Раней, да 2007 года, усе былі карумпаваныя. Супрацоўнік ДАІ спыніць ні за што, і ты мусіў плаціць. Зараз ён баіцца нейкі хабар браць. Тое ж і ў судзе, і ў пракуратуры. Прычына простая — усе баяцца згубіць працу. Заробкі ім моцна паднялі — атрымліваюць больш за тысячу долараў, у той жа час мінімальны заробак каля 120 долараў. Хто хоча згубіць пры такой розніцы добрую працу? І тут проста: калі мне стане вядомы нейкі факт хабарніцтва ці карупцыі, то я проста напішу пра гэта ў сваім Facebook, мой допіс перадрукуюць усе армянскія СМІ і праз дзень гэты чалавек будзе беспрацоўным.